Donostia-Hondarribia aireportua

Donostia-Hondarribia aireportua — ofizialki Donostiako aireportua / Aeropuerto de San Sebastián — (IATA: EAS, NAZE: LESO) Gipuzkoako aireportu nagusia da, Hondarribiko udalerrian kokatua, Donostiatik 22 kilometrora.

 Historia 
1910eko hamarkadaren hasieran, Gipuzkoak bi aireportu txiki zeuzkan, Ondarretakoa eta Lasartekoa. Horrez gain, Kontxako badia ur-hegazkinek erabiltzeko modukoa zen. 1920. urtean Irungo pertsona talde batek probintziako aireportu nagusia bertan eraikitzea proposatu zion Espainiako Sustapen Ministerioari. Horretarako, Plaiaundi izeneko gunea proposatu zuten Bidasoa ibaiaren bokalean. Beste bi aireportu txikiek martxan segitu zuten, Madril eta Teneriferako hegaldiak eskainiz.

1930eko hamarkadan zehar, Irunen aireportua eraikitzeko egitasmoa berreskuratu zen, baina zailtasun teknikoak zirela medio, bertan behera geratu zen 1934an. Espainiako aireportuen trafikoa asko handitzen ari zela, 1950eko hamarkadan berriro ere Irunen aireportua eraikitzeko ideia berpiztu egin zen. Azkenik, eraikuntza lanak hasi eta urte eta erdiren buruan eraiki zuten aireportua.

 Inaugurazioa eta bilakaera gaur egun arte 
Inaugurazio ekitaldiak 1955eko abuztuaren 22an egin ziren eta lehen hegaldia abuztuaren 29an izan zen, Aviacoren hegaldi baten bitartez. Dena den, hegazkinek Frantziaren gainetik hegan egin behar zutenez, horrek Frantziako gobernuaren kezka sortu zuen. Horrez gain, aireportuaren azpiegitura ezaren ondorioz, ondoko kontserba lantegi bat bidaiari terminal modura egokitzera behartu zuten.

Espainia eta Frantziak 1957an adostu zituzten aireportuaren ustiapen mugak: haien arabera, erreakzio-hegazkinek aireportua erabiltzea debekatu zuten, egin beharreko maniobren desegokitasuna zela eta. 1961ean, pista 1.500 metrora luzatu zen eta 1965. urtean, kontrol dorrea eraiki; 1969ean, pista berriro ere luzatu zen, gaurko 1.754 metroetara.

Egun, aireportua zabaltzeko proiektuaren inguruko eztabaida handia dago. 2000ean Espainiako Sustapen Ministerioak pista handitzeko proiektu bat aurkeztu zuen, hegazkin handiagoek erabiltzeko aukera izan zezaten. Dena den, asmoa gauzatuz gero, etxebizitza eta lantegi batzuk eraitsi beharko liratekeela eta, Irun eta Hondarribiko hainbat bizilagunen haserrea eragin zuen eta hainbat manifestaldi egin ziren haren aurka. 2004an Espainiako gobernuan aldaketa gertatu zenean, bertan behera geratu zen, baina Sustapen Ministerioak proiektua zehazteko asmoa erakutsi du 2006. urtean zehar: gauzak horrela, 2009an Sustapen Ministerioak eta Eusko Jaurlaritzako Garraio Sailak pista luzatzea erabaki zuten, 150 metro Mendelu aldera eta 50 metro itsaso aldera, gaur egungo eragingarritasuna bermatzeko Aireportuko pista 150 metrotan Mendelu aldera luzatzea eta itsasoaldera 50 metro luzatzea erabaki da, Diario Vasco, 2009-04-15.

700px|erdian|thumb|Txingudi eta Hondarribiko aireportua.

 Hegaldiak 

 Estatistikak 

 Urtea  Bidaiariak  Urtea  Bidaiariak  Urtea  Bidaiariak 2001  281.059  2009  315.294  2017  281.859  2002  271.224  2010  286.059  2018  289.440  2003  283.843  2011  248.054  2019  320.440  2004  295.533  2012  261.581  2020   83.869  2005  308.775  2013  244.952  2021  155.329  2006  368.002  2014  245.422  2022  383.584  2007  466.457  2015  255.077  2023  482.662  2008  403.191  2016  264.422  2024  474.140 

 Ezaugarriak 
 Lurreratze pista (1.754 m luze)
 Bidaiari terminala
 Aparkalekua (584 ibilgailu)
 3 Ontziratze ate

 Hegaldiak bidaiarien arabera 
+ Bidaiari gehien izandako hegaldiak – 2012 / 2011 PostuaHiria2011n2012anAldaketaAirelineak 1 20px Madril, Espainia183.455169.138%7,80 Air Nostrum 2 20px Bartzelona, Espainia49.20581.027%64,67 Air Nostrum, Vueling 3 20px Palma, Espainia1.4504.306%196,97 Air Nostrum 4 20px Valentzia, Espainia343449%30,90  5 20px Madril-Torrejón, Espainia413366%11,38 

 Erreferentziak 

 Ikus, gainera 
 Euskal Herriko aireportuak bidaiarien arabera

 Kanpo estekak 

 Donostiako aireportua AENAko webgunean.   

Kategoria:Euskal Herriko aireportuak
Kategoria:Gipuzkoako garraioa
Kategoria:Hondarribiko eraikinak
Kategoria:Hondarribiko turismoa
Kategoria:Donostiako garraioa
Kategoria:1955ean sortutako aireportuak